
Anya ledobod a kulcsot

Alapgondolatunk egy gyermekkori, lakótelepi játszótérhez kötődő emlék megjelenítése volt.
Mivel első alkalommal dolgoztunk együtt, munkánk tulajdonképpen két részből áll, hiszen két különálló gondolatból született.
Az egyik rész a homokozóban zajló jelenet, a két kisgyermek között folytatott játék megjelenítése; a másik rész a játszótér körül tornyosuló panelépületek díszletszerűen megformált elemei által kialakuló tér. Munkánkban ezek a panelek választják el az emlékeinket a valóságtól, amibe a kívülálló csupán bekukucskálhat. Az épületek torzításait a szürreális, szubjektív emlékkép-ábrázolások megjelenítéseként használtuk fel.
A panelházakat, a csúszdát és a homokozót, annak érdekében, hogy betont imitáljunk, ám mégse legyenek olyan nehezek, csemperagasztóval bevont nikecellből építettük meg. A két gyerek figurája gipszfelrakással készült.



